Zhantas/Cleaned-Uzbek_Wikipedia huggingface dataset:
Saydullo Azimov

Azimov Saydullo Neʼmatullayevich – oʻzbek huquqshunosi. Oʻzbekiston Respublikasi Oliy Majlisi V chaqiriq Qonunchilik palatasi deputati. Oʻzbekiston Liberal demokratik partiyasi aʼzosi.
 Hayoti 
Saydullo Azimov 1985-yilda Andijon viloyati, Andijon shahrida tugʻilgan. Millati – oʻzbek. 2021-yilda Toshkent davlat yuridik universitetini huquqshunoslik ixtisosligi boʻyicha tamomlagan. Mehnat faoliyatini 2007-yilda Jinoyat ishlari boʻyicha Andijon viloyat sudining sud majlisi kotibi lavozimida boshlagan. 2013-2017-yillarda Oʻzbekiston Respublikasi Oliy sudi huzuridagi Tadqiqot markazida yetakchi konsultant va bosh konsultant lavozimlarida ishlagan. 2021-2023-yillarda Oʻzbekiston Respublikasi Bosh prokuraturasida qonuniylik va huquq-tartibotni taʼminlash muammolarini tahlil qilish boshqarmasi prokurori sifatida faoliyat koʻrsatgan. 2023-yilda esa Andijon viloyati prokuraturasining Jinoiy sud ishlarini yuritishda prokuror vakolatini taʼminlash boʻlimi boshligʻi lavozimiga tayinlangan.
 

Turkum:Oʻzbekiston Respublikasi Oliy Majlisining deputatlari Turkum:Oʻzbekiston Respublikasi Oliy Majlisining V chaqiriq deputatlari
Oybek Yuldashev

Oybek Baxodir oʻgʻli Yuldashev — oʻzbek jamoat arbobi. Oʻzbekiston Respublikasi Oliy Majlisi V chaqiriq Qonunchilik palatasi deputati. Oʻzbekiston Liberal demokratik partiyasi aʼzosi.
Hayoti
Oybek Yuldashev 1990-yilda Andijon viloyati, Andijon shahrida tugʻilgan. Andijon qishloq xoʻjaligi institutini qishloq xoʻjaligini mexanizatsiyalash ixtisosligi bo'yicha tamomlagan. 
Faoliyatini 2009-yilda “Kamolot” yoshlar ijtimoiy harakati Andijon viloyat Kengashi mutaxassisi sifatida ish faoliyatini boshlagan. 2012-2023-yillarda yoshlar tashkilotlarining turli lavozimlarda xizmat qilgan. 2023-yilda esa Yoshlar ishlari agentligining Andijon viloyati yoshlar ishlari boshqarmasi boshligʻi lavozimiga tayinlangan. 
 

Turkum:Oʻzbekiston Respublikasi Oliy Majlisining deputatlari Turkum:Oʻzbekiston Respublikasi Oliy Majlisining V chaqiriq deputatlari
Nuriddin Jabborov

Jabborov Nuriddin Muhiddinovich — oʻzbek iqtisodchisi. Oʻzbekiston Respublikasi Oliy Majlisi V chaqiriq Qonunchilik palatasi deputati. Oʻzbekiston Liberal demokratik partiyasi aʼzosi.
Hayoti
Nuriddin Jabborov 1979-yilda Buxoro viloyati, Buxoro tumanida tug‘ilgan. 2004-yilda Toshkent davlat iqtisodiyot universitetini buxgalteriya hisobi va moliya ixtisosligi bo‘yicha tamomlagan. Mehnat faoliyatini 1998-yilda Buxoro tumani hokimligi bo‘lim hisobchisi lavozimidan boshlagan. 2001-2010-yillarda Buxoro viloyati hokimligi moliya boshqarmasi bo‘limi boshlig‘i - bosh hisobchisi, 2012-2017-yillarda esa Buxoro viloyati G‘aznachilik boshqarmasi boshligʻi sifatida ishlagan. 2021-2023-yillarda O‘zbekiston Respublikasi Monopoliyaga qarshi kurashish qo‘mitasining Buxoro viloyati hududiy boshqarmasi boshligʻi sifatida faoliyat yuritgan. 2023-yilda esa O‘zbekiston Respublikasi Raqobatni rivojlantirish va iste’molchilar huquqlarini himoya qilish qo‘mitasining Buxoro viloyati hududiy boshqarmasi boshligʻi lavozimiga tayinlangan.
 

Turkum:Oʻzbekiston Respublikasi Oliy Majlisining deputatlari Turkum:Oʻzbekiston Respublikasi Oliy Majlisining V chaqiriq deputatlari
Gennadiy Egorov

Gennadiy Yuryevich Egorov (1989-yil 4-fevralda tugʻilgan) – ukrainalik professional futbolchi, Inkomsport-Zarechnoye klubida, yarim himoyachi ampulasida oʻynaydi.

 Biografiya 

2002—2006-yillarda Ukraina bolalar va oʻsmirlar futbol ligasi ishtirokchisi boʻlgan Respublika oliy jismoniy tarbiya maktabi (Kiyev) jamoasida oʻynagan.

Professional faoliyatini 2006-yilda „Lokomotiv“ (Dvorichna) klubida boshlagan Lokomotiv jamoasida ikki oy oʻynagach, Ukraina Ikkinchi ligasining boshqa jamoasi – „Feniks-Illichivets“ (Kalinino) klubiga oʻtgan. 2006/2007-yilgi mavsum Kalinin jamoasi tarkibida Birinchi liga yoʻllanmasini qoʻlga kiritgan.

2008-yilning yozida u Sevastopolga koʻchib oʻtgan. Yangi jamoa tarkibida oʻz oʻrnini topmadi va asosan Sevastopol klubining farm klubida oʻynagan. 2009-yilgi Qrim chempionati natijalariga koʻra, u turnirning eng yaxshi yarim himoyachisi deb topilgan. 2010-yilda Gennadiy Ukraina yoshlar chempionatida Simferopolning „Tavriya“ oʻrinbosarlar jamoasida oʻynagan.

U 2011-yilgi mavsumni Oʻzbekiston chempionatida Samarqandning „Dinamo“ jamoasi sharafini himoya qilgan. Shundan soʻng u Qrimda havaskorlar darajasidagi jamoalarda oʻynagan. 2024-yilning avgust oyidan boshlab Inkomsport-Zarechnoye jamoasi tarkibida, Qrim futbol ittifoqi Premyer-ligasida oʻynamoqda.

 Yutuqlar 

 Ukraina Ikkinchi ligasining kumush medali sohibi: 2006/07

 

 

 

 

 Gennadiy Egorov Footballfacts saytida
 Gennadiy Egorov ffsr saytida
 Gennadiy Egorov CFU saytida

Turkum:4-fevralda tugʻilganlar
Turkum:1989-yilda tugʻilganlar
Turkum:Alifbo boʻyicha sportchilar
Turkum:Alifbo boʻyicha futbolchilar
Turkum:Ukrainalik erkak futbolchilar
Turkum:FC Lokomotiv Dvorichna futbolchilari
Turkum:FC Feniks-Illichovets Kalinine futbolchilari
Turkum:FC Sevastopol futbolchilari
Turkum:FC Sevastopol-2 futbolchilari
Turkum:Dinamo Samarqand futbolchilari
Turkum:FC Bălți futbolchilari
Turkum:Oʻzbekiston Superligasi futbolchilari
Turkum:Oʻzbekistondagi chet ellik erkak futbolchilar
Yuriy Ivanov (futbolchi, 1948)

Yuriy Ivanovich Ivanov (1948-yil 4-noyabrda tugʻilgan) – sovet va oʻzbekistonlik professional futbolchi, himoyachi va yarim himoyachi ampulasida oʻynagan. Murabbiylik faoliyati davomida Oʻzbekiston klublarida ishlagan.

 Biografiyasi 
Navoiyning „Zarafshon“ (1968—1971, 1975, 1976—1977, 1980), Toshkentning „Paxtakor“ (1972—1975, 1976), Jizzaxning „Boʻston“ (1998—1971) jamoalarida turli ligalarda oʻynagan. Yuriy Paxtakor jamoasi tarkibida SSSR oliy ligada uch mavsum oʻtkazgan (1973—1975), 51 uchrashuvda bitta gol muallifi boʻlgan.

 Murabbiylik faoliyati 
„Zarafshon“ (1982, 1989—1991, 1997—1999), „Soʻgʻdiyona“ (1982—1989, 1992—1996) klublarida katta murabbiy, murabbiy yordamchisi boʻlib ishlagan.

Ukasi Igor ham futbolchi va murabbiy.

 

 

 Yuriy Ivanov Sport-strana saytida
 Yuriy Ivanov Footballfacts saytida

Turkum:4-noyabrda tugʻilganlar
Turkum:1948-yilda tugʻilganlar
Turkum:Alifbo boʻyicha sportchilar
Turkum:Alifbo boʻyicha futbolchilar
Turkum:Alifbo boʻyicha futbol murabbiylari
Turkum:SSSR erkak futbolchilari
Turkum:Oʻzbekistonlik erkak futbolchilari
Turkum:Erkak futbol himoyachilari
Turkum:Erkak futbol yarim himoyachilari
Turkum:Zarafshon Navoiy futbolchilari
Turkum:Paxtakor jamoasi futbolchilari
Turkum:Soʻgʻdiyona Jizzax futbolchilari
Turkum:Oʻzbekistonlik futbol murabbiylari
Turduken

thumb|right|300px| qovurilgan turduken.
thumb|right|300px|Ichki qatlamlarini ko‘rsatish uchun to‘rtga bo‘lingan kolbasa solingan turduken.
Turduken — suyaksiz tovuq goʻshtini oʻrdak goʻshtiga aralashtirib, soʻngra suyaksiz kurkaga joylashtirilgan holda tayyorlanadigan taom hisoblanadi. Amerika Qo‘shma Shtatlari va Kanadadan tashqarida bu taom uch qushli go‘sht qovurmasi deb ataladi. Gooduken — bu kurka goʻshtini g‘oz bilan almashtiradigan inglizcha taomning bir turi hisoblanadi.

Turduken so‘zi kurka, o‘rdak va tovuq nomlarini birlashtirgan qo‘shma so‘zdir. Bu taom engastratsiya deb ataladigan usulda tayyorlanadi. Bunda bir hayvon boshqa hayvonning oshqozon yo‘liga joylashtiriladi, ushbu holatda bu jarayon ikki marta takrorlanadi. 

Tovuq yoki yovvoyi tovuqning ko‘krak qafasi va boshqa bo‘shliqlar to‘ldiriladi, ba’zan bu to‘ldirma o‘ta xushbo‘y ziravorlar qo‘shilgan non bo‘laklari yoki kolbasa boʻlishi mumkin. Natijada, qaynatib pishirish, qovurish, grilda pishirish yoki barbekyu qilish uchun mos keladigan yaxshi qatlamli parranda taomi hosil bo‘ladi"Turkey Finds Its Inner Duck (and Chicken)", The New York Times, November 20, 2002. Accessed November 21, 2007.

Amerikada turduken taomini Jon Madden ommalashtirib, uni NFL Shukronalik kuni o‘yinlari davomida va keyinchalik Dushanba kechasi futbol ko‘rsatuvlari paytida targ‘ib qilgan"The Story of John Madden's Legendary Turducken" , USA Today, November 29, 2017. Accessed November 4, 2019. Bir safar sharhlovchi o‘z qo‘li bilan, to‘g‘ridan-to‘g‘ri efirda, turduken (turduken - bir nechta parrandalardan tayyorlangan taom) tarkibini ko‘rsatish uchun uni kesib ko‘rsatgan"PETA Gives Madden the Bird", New York Post, November 28, 2002. Accessed November 29, 2019. Madden 1996-yil 1-dekabrda Luiziana Superdomida bo‘lib o‘tgan New Orleans Saints va Sent-Luis Rams o‘rtasidagi o‘yin paytida efirda birinchi marta turduken (kurka ichiga o‘rdak va tovuq go‘shti solib tayyorlangan taom)ni tanavul qiladi. 

 Kelib chiqishi 
Turdukenning yaratilishiga oid ma’lumotlar aniq emas (garchi shunga o‘xshash taom haqida birinchi yozma eslatmalardan biri 1913-yilda Emilia Pardo Bazan tomonidan yozilgan ispan pazandachilik kitobida La Cocina Española Antigua ning 208-sahifasida Guisado particular deb nomlangan 320-retseptda uchraydi, unda avval zaytun, keyin u bilan kichik qush, keyin to‘ldirilgan qush boshqa kattaroq qushga solinadi va o‘n olti marta ko‘p qayta davom etadi, keyin ochiq olovda 24 soat davomida pishiriladi.)

 Yana qarang 
 Oʻrdak goʻshti
 

 

"Farm creates £665 multibird roast". BBC News. December 30, 2007
"Turducken".
https://bdh-rd.bne.es/viewer.vm?id=0000244326&page=1

Turkum:Luiziana oshxonasi
Turkum:Kanada oshxonasi
Turkum:Amerika oshxonasi
Turkum:Taomlar
Ivan Manzhura

Ivan Ivanovich Manjura (1851 - 1893) - ukrainalik shoir, yozuvchi, folklorshunos, etnograf, jurnalist, leksikograf, tarixchi, sotsiolog, rus va nemis tillaridan ukrain tiliga tarjimon; tilshunos Aleksandr Afanasevich Potebnaning jiyani.

 Biografiyasi 
Ivan Manjura 1851-yil 20-oktyabr (1-noyabr) kuni Xarkov shahrida kichik amaldor oilasida dunyoga kelgan. U Xarkov veterinariya institutida ta’lim olgan, biroq u yerdan chetlashtirilgan.

Manjura Ukraina folkloriga katta qiziqish bildirgan va Ukraina bo‘ylab qilgan sayohatlarida ko‘plab xalq og‘zaki ijodi namunalarini yozib olgan. Shu sababli, Xarkov olimlari N. F. Sumtsov va A. A. Potebnya Manjuraga e’tibor qaratishgan bo‘lib, ularning ko‘magida u o‘z asarlarini nashr etishni boshlagan.
left|thumb|275x275px|Senotaf haykaliIvan Manjur
Manjura adabiyot maydoniga ilk bor "Ivan Kalichka" taxallusi bilan (ukr. Іван Калічка) qadam qo‘yib, ukrain xalq ertaklarini badiiy qayta ishlash orqali chiqish qildi. Uning bu asarlari 1885 va 1886-yillarda Yekaterinoslavda alohida kitoblar shaklida nashr etildi. Ivan Ivanovich Manjuraning ko‘plab folklor yozuvlaridan keyinchalik M. P. Dragomanov o‘zining "Kichik rus rivoyatlari to‘plami" asarida foydalandi.

I. Manjuraning "Stepovi dumı ta spıvi" nomli asl lirik asarlar to‘plami 1889-yilda Rossiya imperiyasining poytaxti Sankt-Peterburgda A. A. Potebnyanıng tahriri ostida nashr etilganБольшая биографическая энциклопедия. 2009 год..

I. I. Manjuraning ko‘plab she’rlarida xalqning og‘ir mehnatli hayoti aks ettirilgan. ESBEga ko‘ra, ularning mazmunida shoirning o‘zi boshidan kechirgan uysizlik, darbadarlik, kambag‘allik va xastalik bilan o‘tgan hayoti ham o‘z aksini topgan. Manjura she’riyati demokratik kayfiyatlar bilan yo‘g‘rilgan bo‘lib, Taras Shevchenko va Nikolay Alekseevich Nekrasovning kuchli ta’siri ostida rivojlangan; Manjura o‘z asarlarida ukrain xalq she’riyatining obrazli ifodalaridan keng foydalangan.

Ivan Ivanovich Manjura 1893-yil 3 (15)-mayda Yekaterinoslav shahrida vafot etib, Sevastopol qabristoniga dafn etilgan.

 

Turkum:1851-yilda tugʻilganlar
Turkum:1-noyabrda tugʻilganlar
Turkum:Alifbo boʻyicha shoirlar
Riskul Siddiqov

Siddiqov Riskul Ergashboyevich – oʻzbek agronomi. Oʻzbekiston Respublikasi Oliy Majlisi V chaqiriq Qonunchilik palatasi deputati. Oʻzbekiston Liberal demokratik partiyasi aʼzosi.
Hayoti
Riskul Siddiqov 1976-yilda Jizzax viloyati, Gʻallaorol tumanida tugʻilgan. 1997-yilda Samarqand qishloq xoʻjalik institutini agronom mutaxassisligida tamomlagan. Faoliyatini 1997-yilda sugʻoriladigan yerlarda gʻalla va dukkakli oʻsimliklar ilmiy-tadqiqot instituti Gʻallaorol filiali ilmiy xodimi lavozimidan boshlagan. 2014-yildan 2020-yilgacha Don va dukkakli ekinlar ilmiy-tadqiqot instituti Gʻallaorol ilmiy-tajriba stansiyasi direktori va stansiya loyiha rahbari lavozimlarida faoliyat olib borgan. 2022-yilda O‘zbekiston Respublikasi Oliy Majlisi Senati Agrar va suv xoʻjaligi masalalari qoʻmitasi raisining oʻrinbosari lavozimiga tayinlangan.
 

Turkum:Oʻzbekiston Respublikasi Oliy Majlisining deputatlari Turkum:Oʻzbekiston Respublikasi Oliy Majlisining V chaqiriq deputatlari
Dilmurod Artiqov

Artiqov Dilmurod Raxmatillayevich – oʻzbek huquqshunosi. Oʻzbekiston Respublikasi Oliy Majlisi V chaqiriq Qonunchilik palatasi deputati. Oʻzbekiston Liberal demokratik partiyasi aʼzosi.

Hayoti
Dilmurod Artiqov 1988-yilda Namangan viloyati, Yangiqo‘rg‘on tumanida tugʻilgan. 2012-yilda Toshkent davlat yuridik universiteti va Nagoya universitetini tamomlagan, 2014-yilda Toshkent davlat yuridik universitetining magistratura bosqichini yakunlagan. Yuridik fanlari boʻyicha falsafa doktori (PhD) va dotsent unvoniga ega.
Faoliyatini 2015-yilda Toshkent davlat yuridik universitetida oʻqituvchi sifatida boshlagan. 2015-2022-yillarda Toshkent davlat yuridik universitetida katta oʻqituvchi, shuningdek, Maʼmuriy va moliya huquqi kafedrasi dotsenti lavozimlarida ishlagan. 2022-yildan esa Oʻzbekiston Respublikasi Sudyalar oliy kengashi huzuridagi Sudyalar oliy maktabida faoliyatini boshlagan.
 

Turkum:Oʻzbekiston Respublikasi Oliy Majlisining deputatlari Turkum:Oʻzbekiston Respublikasi Oliy Majlisining V chaqiriq deputatlari
Yashil bayroq mukofoti

Yashil bayroq mukofoti jamoat uchun ochiq parklar va ochiq joylarga beriladigan xalqaro akkreditatsiya boʻlib, Buyuk Britaniya hukumati departamenti, Uy-joy va jamiyatlarni tekislash departamenti litsenziyasi ostida, Keep Britain Tidy tomonidan boshqariladi.

 Tarixi 
Yashil bayroq mukofoti 1996-yilda joriy etilgan va birinchi marta 1997-yilda Uy-joy, jamoalar va mahalliy boshqaruv vazirligi (MHCLG) tomonidan yaxshi boshqaruvning kelishilgan standartlarini yaratish, moliyalashtirishni asoslash va baholashga yordam berish maqsadida berilgan. Ular shartnomani yoʻqotgungacha boʻlgan davrda sxemani MHCLG nomidan Civic Trust boshqargan.

Sxema 2012-yildan beri Keep Britain Tidy tomonidan boshqariladi, birodar tashkilotlar: Keep Scotland Beautiful, Keep Wales Tidy va TIDY Shimoliy Irlandiya sxemani Buyuk Britaniya boʻylab va boshqa turli organlar butun dunyo boʻylab yetkazib beradi.

 Maqsad va tavsif 
Sxemaning maqsadi yashil maydon sektori orasida yaxshi boshqaruv standartlari va eng yaxshi amaliyotni ilgari surishdir. Uni „Keep Britain Tidy“ emitentlari „yashil maydonni yaxshi boshqariladigan mezon boʻlgan xalqaro miqyosda tan olingan mukofot“ deb taʼriflaydilar. 2021-yil oktabr holatiga koʻra, 2227 bogʻ va ochiq maydonlar Yashil bayroq mukofotiga ega boʻldi.

Mukofotlanganlarning koʻpchiligi jamoat bogʻlari boʻlsa-da, Yashil bayroq mukofoti Loughborough universiteti va Bluewater savdo markazi kabi turli maqsadlarda foydalaniladigan saytlarga ham oʻz maydonlarini boshqarish uchun beriladi.

 Boshqaruv 
Yashil bayroq mukofoti Buyuk Britaniya hukumati „Uy-joy va jamiyatlar“ departamenti litsenziyasi ostida, Angliyada va boshqa bir qancha mamlakatlarda, jumladan Avstraliya va Qoʻshma Shtatlarda ham ushbu sxemani boshqaradigan Britain Tidy tomonidan boshqariladi.

 

Turkum:Birlashgan Qirollikda tabiatni muhofaza qilish
Turkum:Ekologik mukofotlar
Turkum:Birlashgan Qirollikdagi parklar
Turkum:Britaniya mukofotlari
Ivie Anderson

Ivie Anderson , qizlik qizi Smit (1905-yil 10-iyul, Gilroy, Kaliforniya, AQSh – 1949-yil 28-dekabr, Los-Anjeles, Kaliforniya, AQSh) – amerikalik jaz qoʻshiqchisi va aktrisa.1930-yillarda Ivie katta muvaffaqiyat qozonib, Duke Ellington guruhi bilan birga gastrollarga chiqqan va ular bilan birgalikda qoʻshiqlar yozgan. Anderson sogʻligʻining yomonlashuvi tufayli 1942-yilda 37 yoshida qoʻshiqchilik faoliyatini tugatgan va 7 yil oʻtib, 1949-yilda atigi 44 yoshida vafot etdi.

 Hayoti 
Anderson Kaliforniya shtatining Gilroy shahrida tugʻilgan. Onasining ismi nomaʼlum boʻlsa-da, otasining simi Jobi Smit boʻlgan.

1914-yildan 1918-yilgacha 9 yoshdan 13 yoshgacha Ivie Avliyo Mariya monastirida taʼlim olib, vokal sanʼatini oʻrganadi. Ivie Gilroy gimnaziyasi va oʻrta maktabida xor klubi hamda xor jamiyatiga aʼzo boʻldi. Shuningdek, Anderson Vashingtondagi Nannie Burroughs institutida Sarah Ritt bilan birga vokaldan dars oladi.

Andersonning hayotidagi voqealarning aniq sanalari nomaʼlum boʻlsa-da, Ivie Mark Nil bilan turmush qurganidan keyin Los-Anjelesda „Ivy’s Chicken Shack“ restoranini ochgan, biroq 1948-yilda ular ajrashishgach, uni sotib yuborgan. Anderson 1949-yilda ikkinchi bor Uolter Kollinsga turmushga chiqqan, ammo farzand koʻrishmagan. Anderson 1930-yildan 1945-yilgacha Los-Anjeles shahridagi 724 E 52-ko‘chada istiqomat qilgan. Bu manzil hozirda 52-tarixiy hududning bir qismini tashkil etadi.

1949-yilda uzoq yillar davom etgan astma kasalligidan soʻng, Anderson Los-Anjeles shahrida vafot etdi. Uning nekrologida vafot etgan sanasi 1949-yil 27-dekabrda koʻrsatilgan boʻlsa-da, keyingi uning vafot etgan sanasini 1949-yil 28-dekabr deb koʻrsatishmoqda. Anderson Angelus-Rosedale qabristoniga dafn etilgan.

 

Turkum:1949-yilda vafot etganlar
Turkum:28-dekabrda vafot etganlar
Turkum:1905-yilda tugʻilganlar
Turkum:10-iyulda tugʻilganlar
Pozovi menya s soboy

Pozovi menya s soboy – bastakor va shoira Tatyana Snejinaning qoʻshigʻi. Snejina vafotidan ikki yil oʻtgach, qoʻshiq Alla Pugachyova tomonidan ijro etilganidan keyin mashhurlikka erishdi (qoʻshiq 1998-yildagi „Da“ albomidan joy olgan).

2015-yilda „Russkiy reportyor“ jurnali tomonidan oʻtkazilgan sotsiologik soʻrov natijasida qoʻshiq matni Rossiyada eng mashhur 100 ta sheʼriy satrlar orasida 23-oʻrinni egalladi.

 Tarixi 
Qoʻshiq Tatyana Snejina tomonidan 1993-yilda yozilgan boʻlib, uning oʻzi konsertlarida qoʻshiqni ijro etgan. Shoira 1995-yil 21-avgustda Novosibirsk viloyatida avtohalokatda vafot etganidan soʻng, uning akasi qoʻshiqning yozuvini Alla Pugachovaga yuboradi va Pugachyovauni oʻzining repertuariga kiritgan. Pugachyovatomonidan ijro etilgan qoʻshiq mashhurlikka erishib, „Pesnya goda −97“ tanlovida gʻolib chiqqan.

Qoʻshiq uchun klip suratga olish jarayonlari 1997-yil avgust oyida Sankt-Peterburgda boʻlib oʻtdi.

Qoʻshiq mashhur „Ulitsi razbitix fonarey“ teleserialining aktyorlari tomonidan ham ijro etilgan va teleserialning bir nechta epizodlarida qoʻyilgan. Serialning „Visokoe napryajenie“ epizodida „havaskor ijro“ koʻrinishida qoʻshiq akkordeon va trombon orqali erkaklar xori tomonidan ijro etilganAkteri, po slovam Nilova, ne xoteli na sʼyomkax pet pesnyu, iz-za tragicheskoy sudbi avtora pesni Tatyani Snejinoy, i spesialno ispolnili pesnyu „zlobno“, odnako ona stala xitom sredi poklonnikov seriala. Zvezda „Ulits razbitix fonarey“ rasskazal o mesti Pugachevoy // Lenta.ru, 14 marta 2024.

2000—2001 yillarda qoʻshiq TV-6 kanalida „Polzuyas sluchaem“ musiqiy telekoʻrsatuvida koʻp marta qoʻyilgan.

2002-yilda qoʻshiqchi Vlado Janevski qoʻshiqning makedoncha versiyasini yozgan. Bu versiya „Tajna otrovna“ („Zaharli sir“) nomi bilan qoʻshiqchining „Ima neshto posilno od se“ albomiga kiritilgan.

2019-yilda qoʻshiq YouTubeʼda Palina tomonidan Tatyana Snejina qoʻshigʻining kaver-versiyasi sifatida yangi aranjirovkada ijro etilgan.

2020-yilda qoʻshiq „Maska“ shousining birinchi mavsumining 5-qismida ijro etiladi. Uni MBAND guruhining sobiq aʼzosi qoʻshiqchi Anatoliy Soy sher niqobi ostida ijro etgan.

2020-yilda qoʻshiq TikTok foydalanuvchilari tomonidan qoʻshiq musiqasi ostida videolar suratga olishni boshlasnishi va, „Alla Pugachyovax 50 Cent x Snoop Dogg – Pozovi menya s soboy, P. I. M. P.“ komik parodiyasidan soʻng tezda mashhurlikka erishdi.

2020-yidagi „Soderjanki“ (2-mavsum) serialining saundtreklari orasida qoʻshiqning Sabina Ahmedova ijrosidagi versiya ham bor.

2021-yilda qoʻshiqchi Anna Herera de Pavon „Pozovi menya s soboy“ Neojidanniy kaver xita novosibirskoy poetessi vosxitil melomanov – MK Novosibirsk qoʻshigʻining oʻz talqinini chiqaradi.

2022-yilda „Grom: Trudnoe detstvo“ filmining birinchi treylerida qoʻshiq qoʻyilgan.

 

 
 Pesnya „Pozovi menya s soboy“ v ispolnenii Tatyani Snejinoy (snezhina.ru)
 

Turkum:Rus tilidagi qoʻshiqlar
Turkum:1997-yil qoʻshiqlari
Turkum:Alla Pugachyova qoʻshiqlari
Umayya ibn Abdushams

Umayya ibn Abdushams  – Umaviy xalifalari avlodi.

Banu Umayya qabilasi hamda Umaviylar xalifaligini boshqargan sulola Umayya ibn Abdushams nomi bilan atalgan.

Amakivachchasi Hoshim ibn Abdulmanaf bilan raqobatdan keyin Umayya ibn Abdushams ibn Abdumanof makkaliklar tomonidan Levantga (Bilod ash-Shom) badargʻa qilingan. Oʻsha yerda farzand koʻrib, oʻzidan avlod qoldirgan. Bilod ash-Shomda savdogar boʻlib ishlagan. Keyinchalik uning nabirasi Muoviya I ibn Abu Sufyon ibn Harb ibn Umayya poytaxti Damashq shahri boʻlgan yangi xalifalikni barpo etganThe Banu Umayya; playandlearn.org.

 Farzandlari 

 Abu al-Os
 Harb ibn Umayya
 Al-Os
 Abu Amr
 Abu al-Is
 Safiyya

 

Turkum:Muhammadning oilasi
Ummu Hakim binti Abdulmuttalib

Ummu Hakim al-Baydo binti Abdulmuttalib  – Muhammadning ammasi, xalifa Usmon ibn Affonning buvisi.

 Hayoti 
Ummu Hakim taxminan 546-yilda Makkada tugʻilgan. Abdulmuttalib va Fotima binti Amr al-Maxzumiyaning qiziIbn Hisham note 97.Muhammad ibn Saad, Tabaqat vol. 8. Translated by Bewley, A. (1995). The Women of Madina. London: Ta-Ha Publishers.. Muhammadning otasi Abdulloh ibn Abdulmuttalibning egizak singlisiAl-Tabari, Tarikh al-Rusul waʼl-Muluk vol. 39. Translated by Landau-Tasseron, E. (1998). Biographies of the Prophetʼs Companions and Their Successors. New York: State University of New York Press.. Ummu Hakim Abdulmuttalibning yagona qizi boʻlgani uchun al-Baydo (oq) nomi bilan mashhur boʻlgan.

Ummu Hakim Qurayshning Abdushams qabilasidan Kariz ibn Robiyaga uylangan. Ularning Amir, Arva (boʻlajak xalifa Usmonning onasi), Talha va Ummu Talha ismli farzandlari boʻlganMuhammad ibn Saad, Tabaqat vol. 8. Translated by Bewley, A. (1995). The Women of Madina. London: Ta-Ha Publishers.Al-Tabari, Tarikh al-Rusul waʼl-Muluk vol. 39. Translated by Landau-Tasseron, E. (1998). Biographies of the Prophetʼs Companions and Their Successors. New York: State University of New York Press..

 Vafoti 
Ummu Hakim 610-yildan oldin vafot etganAl-Tabari, Tarikh al-Rusul waʼl-Muluk vol. 39. Translated by Landau-Tasseron, E. (1998). Biographies of the Prophetʼs Companions and Their Successors. New York: State University of New York Press..

 

Turkum:Muhammadning oilasi
Turkum:540-yilda tugʻilganlar
Turkum:Banu Hoshim
Abu al-Os ibn Umayya

Abu al-Os ibn Umayya  – Umaviylar urugʻi avlodidan boʻlgan Umayya ibn Abdushamsning oʻgʻli.

 Farzandlari 
Oʻgʻillari:

 Affon ibn Abu al-Os – xalifa Usmonning otasi.
 Al-Hakam ibn Abu al-Os – Umaviylar xalifasi Marvon I ning otasi.
 Al-Mugʻiyra – Umaviylar xalifasi Abdulmalik ibn Marvonning ona tomondan katta bobosi.

Qizlari:

 Safiyya Abu Sufyonga turmushga chiqqan. Ularning qizi Ramla (Ummu Habiba) Muhammadning xotini boʻlgan.
 Arva Amr ibn Hishomga (Abu Jahl) turmushga chiqqan. Ularning qizi Asmo xalifa Usmonning toʻrtinchi xotini boʻlgan.

 Shajarasi 

 

 islaam.net 

 

Turkum:Banu Umayya
WebAssembly

WebAssembly (VebAssambliy) — bu yuqori samaradorlikka ega bo‘lgan past darajadagi ikkilik formatdagi dasturlash tilidir. WebAssembly(ko‘pincha Wasm deb qisqartiriladi) veb-brauzerlar uchun ishlab chiqilgan bo‘lib, og‘ir hisoblashlar talab qiladigan ilovalarni internetda samarali ishga tushirish imkonini beradi. WebAssembly, JavaScript bilan birgalikda ishlash orqali, vebda murakkab va resurs talab qiladigan dasturlarni yuqori tezlikda ishlatishga imkon beradi. WebAssembly foydalanuvchilarga turli dasturlash tillarida yozilgan kodlarni brauzerda kompilyatsiyalangan kod sifatida ishga tushirish imkonini beradi.

WebAssembly texnologiyasi yuqori tezlik va samaradorlikni talab qiladigan ilovalar uchun mo‘ljallangan. Bu, odatda, og‘ir grafikaga ega bo‘lgan o‘yinlar, 3D grafikalar,video tahrirlash das va ilmiy hisob-kitoblar talab qilinadigan ilovalar uchun ishlatiladi. WebAssembly-ning ochiq standartlarga asoslanishi uni barcha zamonaviy brauzerlarda keng qo‘llab-quvvatlash imkonini beradi. WebAssembly-ning asosiy maqsadi veb ilovalarning samaradorligini oshirish bo‘lib, u JavaScript bilan yaqin hamkorlikda ishlaydi, ammo boshqa dasturlash tillarida yozilgan kodlarni ham samarali bajaradi.

Bu texnologiya vebning chegaralarini kengaytiradi va dasturchilarga katta hajmdagi resurslarni talab qiladigan dasturlarni internetda ishga tushirish imkoniyatini beradi. WebAssembly foydalanuvchilarga internetda murakkab dasturlarni bevosita brauzer orqali ishlatish imkonini berib, an'anaviy ilovalardan foydalanish tajribasini sezilarli darajada yaxshilaydi.
Samarqand (sayyora)

Samarqand – oʻzbek astronom-olimlari tomonidan kashf etilgan kichik sayyora. 2007-yil oktyabr oyida Maydanak balandtogʻ rasadxonasida kashf qilingan. Kichik planetalar xalqaro katalogiga „210271 Samarkand“ nomi bilan kiritilgan. Joylashuv oʻrniga koʻra, Mars va Yupiter sayyoralari oraligʻida joylashgan. Tadqiqot guruhi rahbarlari Aleksey Sergeyev hamda Bahodir Hafizov sayyorani AQShda ishlab chiqarilgan kamera yordamida aniqlagan. Quyoshdan 455 million km uzoqlikda. Yerdan esa 306 million km uzoqlikda joylashgan. Sayyoraga Oʻzbekistonning qadimiy shahri – Samarqand nomi berilgan.

 

Turkum:Sayyoralar
Ilm (islom)

Ilm ( – bilim, fan, nazariya) — islomga tegishli atama. Qurʼonda qariyb 750 marta ilm soʻzi ishlatilgan.

 

 

Turkum:Islom atamalari
Yuriy Mamleyev

Yuriy Vitalevich Mamleyev (1931-yil 11-dekabr, Moskva – 2015-yil 25-oktyabr, Moskva) – rus yozuvchisi, dramaturg, shoir, faylasuf. Andrey Beliy mukofoti sovrindori (1991)Umer pisatel Yuriy Mamleev // Interfaks, 25 oktyabrya 2015. „Metafizik realizm klubi“ prezidenti, Amerika, Fransiya va Rossiya Pen-klublari, Yozuvchilar uyushmasi va Rossiya Dramaturglar uyushmasi aʼzosi.

„Metafizik realizm“ adabiy oqimi va „Abadiy Rossiya“ falsafiy taʼlimotining asoschisi. Mamleyev asarlari Yevropaning koʻplab tillariga tarjima qilingan.
thumb|251x251px|Yuriy Mamleyev chiqish paytida, 2004-yil.

 Biografiyasi 
Yuriy Vitalevich 1931-yil 11-dekabrda Moskvada psixiatriya professori oilasiga tugʻilgan. 1940-yilda otasi qatagʻon qilindi va lagerda bedarak yoʻqoldi. 1956-yilda Moskva oʻrmon texnika institutini tamomlagan, muhandislik diplomiga ega boʻlgan.

Shoir 1957-yildan 1974-yilgacha kechki maktablarda matematikadan dars bergan. Biroq, uning asosiy faoliyat sohasi adabiyot edi. Uning hikoyalari, romanlari va falsafiy esselari sovet nashriyotlarida chop etilishi mumkin boʻlmaganligi sababli, samizdatda tarqalgan. 1960-yillarda uning Yujinskiy tor koʻchasidagi kvartirasida oʻsha davrdagi koʻplab „norasmiy madaniyat“ vakillari yigʻilishardi. Ular orasida Yevgeniy Golovin, Leonid Gubanov, Genrix Sapgir, Lev Kropivnitskiy, Aleksandr Xaritonov, keyinchalik Venedikt Yerofeev, Haydar Jamal va boshqa koʻplab hozirda taniqli boʻlgan sanʼat, falsafa, adabiyot sohalarida oʻzlarini namoyon etgan ijodkor ziyolilar bor. Madaniyatshunos Konstantin Frumkin bu yigʻilishlarni „ezoterika ixlosmandlari toʻgaragi“ deb ataydi va Mamleyevning „Borliqning taqdiri“ kitobini zamonaviy rus anʼanaviychiligining asosini tashkil etgan eng muhim asarlardan biri sifatida taʼriflaydi.

Yuriy 1974-yilda rafiqasi Mariya Aleksandrovna bilan birga AQShga koʻchib ketdi. U yerda Kornell universitetida dars berdi va ishladi, shuningdek, AQShning boshqa nufuzli universitetlarida maʼruzalar oʻqidi. Keyinchalik, 1983-yilda Parijga (Fransiya) koʻchib oʻtdi va u yerda nihoyat asarlarini nashr ettira boshladi (AQShda ham, SSSRda ham nashriyotlar uning kitoblarini rad etgan edi). Parijda avval Medon rus madaniyati institutida, soʻngra Sharq sivilizatsiyalari institutida rus tili va adabiyotidan dars berdiCharlz Klover o jizni v SSSR, Yurii Mamleeve i Aleksandre Dugine (fragment iz knigi „Cherniy veter, beliy sneg. Noviy rassvet natsionalnoy idei“, 2017, izdatelstvo „Фантом Пресс“).

Muhojirlik davrida uning asarlari Yevropa tillariga tarjima qilindi va ijodi G‘arbda tan olindi. 1986-yilda Parij adabiy jurnalida Dostoyevskiy tadqiqotchisi Jak Katto Mamleyev haqida fikr bildirib, uni Gogol va Dostoyevskiyning munosib davomchisi sifatida taʼriflagan edi.

 

Turkum:1931-yilda tugʻilganlar
Turkum:11-dekabrda tugʻilganlar
Turkum:Alifbo boʻyicha shoirlar
Gʻiyosiddin Pir Ahmad Xavofiy

Gʻiyosiddin Pir Ahmad Xavofiy — davlat arbobi. Shohruh Mirzo saroyida 1417-yildan 1447-yilgacha vazir boʻlgan. Uning o‘g‘li Majdiddin Muhammad ham otasi kabi vazir boʻlgan.

 

 
 
 

Turkum:1453-yilda vafot etganlar
Turkum:Temuriylar davlati vazirlari
Igor Omelchenko

Igor Stanislavovich Omelchenko (1963-yil 1-sentyabrda tugʻilgan) – sovet va rossiyalik sobiiq professional futbolchi, himoyachi ampulasida oʻynagan.

 Biografiya 
Igor yoshlik davrida „Pomir“ klubining oʻrinbosarlari jamoasida va Olimpiya zaxiralari markazi jamoasida (Dushanbe) oʻynagan. Tojikiston SSR terma jamoasi tarkibida 1983-yil SSSR xalqlari Spartakiadasida ishtirok etgan. 1983-yildan SSSR ikkinchi ligasida ishtirok etgan „Xiva“ va „Paxtakor“ (Qoʻrgʻontepa) klublari tarkibida ustalar ligasida oʻynagan.

1987-yil iyun oyida „Pomir“ klubiga qaytgan SSSR birinchi ligasi musobaqalarida oʻynagan. 1988-yilda Igor Pomir klubi bilan birinchi ligada gʻolib chiqqan. Mavsum davomida beshta oʻyinda ishtirok etgan. 1989-yil 30-martda „Pomir“ safida SSSR oliy ligasidagi yagona oʻyinni Minskning „Dinamo“ jamoasiga qarshi oʻtkazgan„Dinamo“ Minsk – „Pamir“ Dushanbe – 2:1.

1989-yilning aprel oyida „Neftyanik“ (Fargʻona) jamoasiga tarkibiga oʻtgan va jamoa bilan ikkinchi liganing zona turnirida gʻoliblikni qoʻlga kiritgan. Keyinchalik esa ikkinchi quyi liganing „Regar-TadAZ“ (Tursunzoda) va „Kuban“ (Timashevsk) klublarida toʻp surgan. SSSR parchalanganidan keyin u bir mavsumni Ukrainaning birinchi ligasida ishtirok etgan Poltavaning „Vorskla“ jamoasida oʻynagan. 1993—2001-yillar oraligʻida Rossiyaning quyi ligalarida ham oʻynadi. 1995-yilda u havaskorlar oʻrtasida Rossiya chempioni boʻlgan.

 

 

 Igor Omelchenko Footballfactsru saytida
 Igor Omelchenko Transfermarkt saytida

Turkum:1-sentyabrda tugʻilganlar
Turkum:1963-yilda tugʻilganlar
Turkum:Alifbo boʻyicha sportchilar
Turkum:Alifbo boʻyicha futbolchilar
Turkum:SSSR erkak futbolchilari
Turkum:Rossiyalik erkak futbolchilar
Turkum:Erkak futbol himoyachilari
Turkum:Xiva klubi futbolchilari
Turkum:FC Khatlon futbolchilari
Turkum:Sport FK Tallinn futbolchilari
Turkum:CSKA Pomir Dushanbe futbolchilari
Turkum:Neftchi (Fargʻona) futbolchilari
Turkum:Regar-TadAZ klubi futbolchilari
Turkum:FC Izumrud-Neftyanik futbolchilari
Turkum:Belorechensk Ximik FK futbolchilari
Turkum:FC Vorskla Poltava futbolchilari
Turkum:Slavyansk-na-Kuban Niva" FK futbolchilari
Anna Mamayenko

Anna Ivanovna Mamayenko (1982-yil, Krasnodar) Rossiya shoirasi, jurnalist, adabiy tanqidchi.

 Biografiyasi 

 Taʼlimi 
Krasnodarlik maktab oʻquvchisi Anna Mamayenko ilk bor 13 yoshida oʻz sheʼrlarini viloyat gazetalaridan birida chop ettirdi. 17 yoshiga kelib sezilarli sheʼriy tajribaga ega boʻldi va maktabni tugatgach, 1999-yilda kuchli raqobatga qaramasdan Maksim Gorkiy nomidagi Adabiyot institutiga bir yoʻla oʻqishga kirdiN. Bershadskaya, Nebesniy vokzal Ani Mamaenko // Parlamentskaya gazeta, № 47 (926) 7 marta 2002.

 Jurnalistikadagi faoliyati 
Anna Ivanovna 1996-yildan 2000-yilgacha „Kubanskie novosti“ va „Komsomolets Kubani“ gazetalarida shtatdan tashqari muxbir sifatida faoliyat yuritgan. 2000-yilda Krasnodarda „Punkt Priyema“ nomli adabiy-teatr guruhiga asos solgan va uni boshqargan. Bu guruh tarkibida konseptual sheʼriy spektakllar va performanslarda ishtirok etgan. Eng mashhur ishlari orasida „Pyatnitsa Obitaniya“ nomli konseptual sheʼriy spektakl boʻlib, unda Mamayenko asosiy ssenariy muallifi, loyiha rahbari va bosh rol ijrochisi sifatida qatnashgan. Keyinchalik, 2003-yilda Krasnodarda „Voskresnik, ili Poxoroni russkoy literaturi“ nomli aksiya-performans oʻtkazilgan boʻlib, u ommaviy axborot vositalarida keng va turlicha aks-sado uygʻotgan.

 Ijodiy faoliyati 
Anna turli yillarda kutubxonachi yordamchisi, muxbir, qorovul, nashriyot muharriri, Taman yarim orolidagi arxeologik ekspeditsiyada yer qazuvchi, adabiyot maslahatchisi, koʻkalamzorlashtiruvchi, yordamchi ishchi va Krasnodar drama teatrining adabiy qism mudiri lavozimlarida ishlagan.

Mamayenko 2004-2005-yillarda „Xalqlar doʻstligi“ jurnalida sheʼriyat boʻyicha shtatdan tashqari adabiy maslahatchi sifatida faoliyat yuritgan. 1999-yildan boshlab Rossiya Yozuvchilar uyushmasining Krasnodar viloyat boʻlimida adabiy maslahatchi lavozimida ishlab kelgan. 2008-yildan 2009-yilgacha Rossiya Yozuvchilar uyushmasining Krasnodar viloyat boʻlimi raisi vazifasini vaqtincha bajaruvchi boʻlgan. 2009-yilda Krasnodar shahri madaniyati va sanʼatiga qoʻshgan ulkan hissasi uchun shahar maʼmuriyatining faxriy yorligʻi bilan taqdirlangan.

2010-yildan 2012-yilgacha „Sumrachniy geniy“ mistika va qoʻrqinch jurnalining adabiy muharriri sifatida faoliyat yuritgan.

 Jurnallar, gazeta va toʻplamlardagi nashrlari 
Anna Mamayenko „Literaturnoy gazete“, „Znamya“, „Yunost“, „Novaya Yunost“, „Nash sovremennik“, „Literaturnaya uchyoba“, „Literaturnaya uchyoba“„Yujnaya zvezda“: Anna Mamaenko,"Okno", „Golos epoxi“, „Emigrantskaya lira“, „Vecherniy gondoler: Gazeta volnix literatorov“, „Rus yozuvchisi“ veb-saytida va Yevrosiyo jurnal portali „Megalit“; shuningdek, jamoaviy toʻplamlar va xalqaro antologiyalarda, Moskva, Krasnodar viloyati, Omsk, Rostov-na-Donu, Kostomuksha nashrlarida oʻz asarlarini eʼlon qilgan. Anna Mamayenko „Avlod kundaligi“ loyihasining ishtirokchisidir. Koʻplab jurnalistik va ilmiy-publitsistik materiallar, „Sovremennaya poeziya: russkaya i zarubejnaya“ maqolalar toʻplamiga soʻzboshi hamda shu toʻplamda Temur Zulfiqorovning ijodiga bagʻishlangan „Bodom masjidida namoz“ (2014) maqolasining muallifi.

 

Turkum:1982-yilda tugʻilganlar
Turkum:Alifbo boʻyicha shoirlar
Mansur Jumayev

Mansur Jumayev — shoir, Oʻzbekiston Yozuvchilar uyushmasi aʼzosi.

 Hayoti 
Mansur Jumayev 1991-yil 17-fevralda Qashqadaryo viloyati Mirishkor tumanida tugʻilgan. Oʻzbekiston davlat jahon tillari universitetida Xalqaro jurnalistika fakultetida tahsil olgan.

 Ijodi 
Shoir „Oq orzularim“, „Hayrat qoʻshiqlari“, „Hazrati ishq“ nomli sheʼriy toʻplamlar muallifi. Asarlari ingliz, rus, turk, tojik, ozarbayjon, qoraqalpoq va boshqa tillarga tarjima qilingan. Vafotidan oldingi soʻnggi kitobi — „Izlam“ turkumidagi „Biz kutgan fasl“ sheʼriy toʻplami.

 Vafoti 
Shoir 2024-yil 5-noyabrda olamdan oʻtgan.

 

Turkum:Alifbo boʻyicha shoirlar
Turkum:Oʻzbekiston yozuvchilari uyushmasi aʼzolari
Turkum:Mirishkor tumanida tugʻilganlar
Turkum:Oʻzbekiston davlat jahon tillari universiteti bitiruvchilari
Turkum:Oʻzbekistonlik jurnalistlar
Ishkoshim tumani (Afgʻoniston)

Ishkashim tumani  – Afgʻoniston sharqidagi Badaxshon viloyati tarkibiga kiruvchi 28 tumandan biri. Tuman markazi Ishkashim shaharchasi. Tuman aholisi taxminan 15 951 kishini tashkil qiladi, ularning koʻpchiligi etnik tojiklar, keyingi oʻrinlarda pushtunlar, oʻzbeklar va boshqa millatlar sanaladi. Afgʻonistonning ikkita asosiy tili – dariy va pushtu tilidan tashqari, mahalliy xalq ishkoshimi tilida ham soʻzlashadi.

Ishkashim tumani Pokistonning Xaybar Paxtunxva va Tojikistonning Togʻli-Badaxshon viloyatlari oʻrtasida joylashgan boʻlib, Tojikistonda ham ayni nomdagi aholi punkti borThe Afghanistan – Tajikistan border there.. Vohon tumani sharqda joylashgan. Hudud 2021-yil iyul oyida Tolibon nazoratiga oʻtgan .

 Yana qarang 
 Afgʻoniston tumanlari

 

 
 
 

Turkum:Badaxshon viloyati tumanlari
Yuriy Kolokolnikov

Yuriy Andreyevich Kolokolnikov (1980-yil 15-dekabrda Moskvada tugʻilgan) – rossiyalik teatr, kino aktyori, dublyaj ustasi, kinorejissyor hamda kinoprodyuserdir.
 Biografiyasi 
Yuriy Kolokolnikov 1980-yil 15-dekabrda Moskvada tavallud topgan. Otasi Andrey Gennadevich Kolokolnikov sotsionika sohasida tadqiqotlar olib boruvchi olim. Onasi Marina Sonkina esa jurnalist, yozuvchi va tarjimon. Yuriyning buvisi Faina Sonkina Leningrad davlat universiteti filologiya fakultetida Yuriy Lotman bilan birga oʻqigan. U Lotman bilan koʻp yillar davomida aloqada boʻlgan va keyinchalik qizi bilan hamkorlikda „Yuriy Lotman mening hayotimda. Xotiralar. Kundaliklar. Maktublar“ nomli kitobni yozgan.

 

Turkum:Yashayotgan insonlar
Ahmad ibn Nizomulmulk

Diyo ul-Mulk Ahmad ibn Nizomulmulk Saljuqiylar davlati va Abbosiylar xalifaligining fors vaziri. Saljuqiylar davlatining eng mashhur vazirlaridan biri Nizomulmulkning oʻgʻli.

 Biografiyasi 
Ahmad Balxda tugʻilgan. Otasi Nizomulmulk, onasi esa Gruziya malikasi, Bagrat IIIning jiyani yoki qizi boʻlgan. Ahmad otasi tirikligida va vafotidan keyingi bir necha yil davomida Hamadon va Isfahonda yashagan.

1106/1107-yilda Hamadon raisi (rahbari) ustidan shikoyat qilish maqsadida Sulton Muhammad I saroyiga borgan. Ahmad hukumat idorasiga kelgach, Muhammad I uni yaqinda bidʼatda gumonlanib, qatl qilingan Saʼd ul-Mulk Abulmahisin Abi oʻrniga vazir etib tayinlagan. Ushbu tayinlov koʻproq Ahmadning otasining obroʻsii bilan bogʻliq boʻlgan. Shundan soʻng unga otasi ega boʻlgan bir qancha unvonlar (Qevam ad-Din, Sadr ul-Islom, Nizom ul-Mulk kabi) ham berilgan.

Ahmad to‘rt yil davomida vazirlik lavozimida boʻldi. Bu davr mobaynida 1107/1108-yilda Sulton Muhammad I bilan birga Iroqqa yurishda qatnashdi. Iroqda sultonning qo‘shini Mazyadiylar hukmdori Sayf ud-davla Sadaqa ibn Mansurni mag‘lub etib, o‘ldirishga muvaffaq bo‘ldi. Sayf ud-davla „arablar qiroli“ unvoniga ega edi. 1109-yilda Muhammad I Ahmad va Chavli Saqavuni Alamut va Ostavand qal’alaridagi ismoiliylarni magʻlub etish uchun yubordi. Biroq ular aniq hal qiluvchi natijaga erisholmay, orqaga qaytishga majbur bo‘ldilar. 1110-yilda bir ismoiliy Bagʻdoddagi masjidda Ahmadni oʻldirishga uringan, ammo bu muvafaqqiyatsiz boʻlgan. Koʻp oʻtmay Ahmadning oʻrniga Xatir ul-Mulk Abu Mansur Maybudiy Saljuqiylar davlati vaziri etib tayinlangan. Ali ibn al-Asirning aytishicha, Ahmad keyinchalik Bag‘dodda hayot kechirgan. Anushirvon ibn Xolidning ma’lumotiga ko‘ra esa, Muhammad I Ahmadni o‘n yil davomida qamoqda saqlagan.

1122-yilda Muhammad Ining oʻgʻli Mahmud II Saljuqiylar imperiyasi sultoni boʻlgach, Nizomulmulkning yana bir oʻgʻli Shamsulmulkni oʻziga vazir etib tayinlagan. Oʻsha yili Abbosiy xalifa al-Mustarshid oʻz vaziri Amid ud-Davla Jaloliddin Hasan ibn Alini lavozimidan chetlatib, qamoqqa tashlagan. Shundan soʻng Mahmud II Ahmadni al-Mustarshiga vazir etib tayinlagan. Ahmad keyinchalik mazyadiy Dubays ibn Sadaqaga qarshi kurash olib borgan. Ahmad Bagʻdod mudofaa devorlarini ham mustahkamlagan.

Bir yil oʻtgach, Mahmud II Shams ul-Mulk Usmonni vazirlikdan boʻshatib, qatl ettirgan. Imkoniyatdan foydalangan Abbosiy xalifa Ahmadni ham lavozimidan boʻshatgan. Ahmad Bagʻdodda otasi asos solgan Nizomiya maktabida faoliyat boshlagan. Ushbu madrasada 25 yil ishlab, 1149/1150-yilda vafot etgan.

 Yana qarang 
 Malikshoh
 Umar Xayyom

 

 
 
 C. L. Klausner, The Seljuk Vizierate, a Study of Civil Administration 1055-1194, Cambridge, Massachusetts, 1973
 

Turkum:Balxlik kishilar
Turkum:Abbosiylar xalifaligi vazirlari
Turkum:12-asr Abbosiylar xalifaligi kishilari
Turkum:Saljuqiylar davlati vazirlari
Turkum:11-asr eronlik kishilar
Turkum:12-asr eronlik kishilar
Turkum:Kelib chiqishi gruzin boʻlgan eronliklar
Turkum:Nizoriy — Saljuqiy urushlari kishilari
Nadejda Maltseva

Nadejda Yelizarovna Maltseva (pasporti bo'yicha familiyasi Pupko; 1945-yil 12-aprel, Moskva — 2023-yil 28-iyun, Moskva) rus shoirasi, tarjimon. 2011-yil "Kumush asr" she’riyat mukofoti laureati bo'lganЗа книгу стихотворений «Навязчивый мотив» («Водолей», 2011).

 Biografiyasi 
Yozuvchi Yelizar Maltsev (1917-2004)ning qizi. U pasport olayotganda otasining o‘gay otasining familiyasini qabul qilgan.

Nadejda Maltseva juda erta yozishni boshlagan. "Yoshlik" jurnalida (1964) uning beshta she’ridan iborat to‘plam paydo bo‘ldi (barcha matnlar tahririyat va senzura tomonidan tuzatilgan edi). Shu sonning 68-betida Ye. Yevtushenkoning talabi bilan L. Gubanovning 12 misrasi chop etildi ("Rassom" sarlavhasi ostida "Polina" poemasidan parcha - "O‘ttiz yettiga o‘ttiz yetti xolst"). Gubanov va Maltsevaning nashrlari A. Markovning "Debyutant shoirlarga ochiq xat" nomli g‘azabli maqolasiga sabab bo‘ldi. Bu maqola keyinchalik "Krokodil" va "Adabiyot gazetasi"da qayta nashr etildiЮность. — 1964, № 12. Garchi "Yoshlik" jurnali o‘sha yilning 12-sonida "Galka Galkina" (Boris Polev tomonidan "Yoshlik" hajviy bo‘limi uchun o‘ylab topilgan personaj) imzosi bilan "Debyutant hajvchi Aleksey Markovga ochiq xat" ni nashr etgan bo‘lsa-da, Maltseva uchun o‘z she’rlarini chop etish imkoniyati ko‘p yillar davomida yopiq bo‘lib qoldi. Maltsevaning eslashicha, Anna Axmatova unga: "Nadya, tillarni o‘rganing," degan ekan. Sovet davrining boshqa shoirlari singari, u ham podstrochniklardan tarjima qilishga majbur bo‘lgan. Maltseva tarjima qilgan Boltiqbo‘yi shoirlari orasida (shu jumladan mualliflik kitoblari bilan) Yustinas Martsinkyavichyus, Ramute Skuchayte, Yurgis Baltrushаytis, Tatyana Rostovаyte, Alfonsas Maldonis, Eduardas Mejelаytis va boshqa ko‘plab shoirlar nashr etilgan.

1977-yilda tarjimon, shoir sifatida SSSR Yozuvchilar uyushmasiga a’zo bo‘ldi. Maltsevaning she’rlari (xususan, faqat qo‘lyozmada mavjud bo‘lgan "Skameyka va Arbat" to‘plami) samizdatda tarqaldi. Taganka teatrining mashhur "Dunyoni larzaga solgan o‘n kun" spektaklida (premyerasi 1965-yil 2-aprelda bo‘lib o‘tgan) birinchi va ikkinchi parda Malseva tomonidan yozilgan qo‘shiqlar bilan boshlanardi. Biroq, hokimiyat vakillari shoirani adabiyotdan butunlay siqib chiqarishga (L. Gubanov bilan bo‘lgani kabi) muvaffaq bo‘lmadi.

Shoira 2023-yil 28-iyunda, 79 yoshida vafot etdi. Marhumning xoki Kuzminsk qabristoniga dafn etildi.

 

Turkum:1945-yilda tugʻilganlar
Turkum:12-aprelda tugʻilganlar
Turkum:Shoiralar
Sarı gəlin

„Sarı gəlin“ — Ozarbayjon xalq qoʻshigʻi. Ozarbayjon, Eron, Iroq va Turkiyada yashovchi turklar orasida keng tarqalgan. Birinchi marta 1930-yillarning boshida Asəf Zeynallı tomonidan fortepiano cholgʻusi uchun notaga olingan.

 Qoʻshiq matni 
OzarbayjonchaTurkchaSaçın ucun hörməzlər,
Gülü sulu dərməzlər,

Sarı gəlin.

Saçın ucun hörməzlər,

Gülü qönçə dərməzlər,

Sarı gəlin.

Bu sevda nə sevdadır?

Səni mənə verməzlər,

Neynim aman, aman,

Neynim aman, aman,

Sarı gəlin.

Bu sevda nə sevdadır?

Səni mənə verməzlər,

Neynim amandadaaman,

Neynim aman, aman,

Sarı gəlin.

Bu dərənin uzunu,

Çoban, qaytar quzunu, quzunu

Bu dərənin uzunu,

Çoban qaytar quzunu, quzunu.

Nə ola bir gün görəm

Nazlı yarın üzünü.

Neynim aman, aman,

Neynim aman, aman,

Sarı gəlin.

Nə ola bir gün görəm

Nazlı yarın üzünü.

Sevirəm sözün deməyə

Neynim aman, aman,

Sarı gəlin.Erzurum çarşı pazar, leylim aman aman
Leylim aman aman, leylim aman aman suna yarim

İçinde bir kız gezer oy nenen ölsün, sarı gelin aman

Sarı gelin aman, sarı gelin aman suna yarim

Elinde divit kalem, leylim aman aman

Leylim aman aman, leylim aman aman suna yarim

Katlime ferman yazar ay nenen ölsün, sarı gelin aman

Sarı gelin aman, sarı gelin aman suna yarim

Seni vermem ellere, leylim aman aman

Leylim aman aman, leylim aman aman suna yarim

Niceki bu canımsa ay nenen ölsün, sarı gelin aman

Sarı gelin aman, sarı gelin aman suna yarim

 

 

 
 

Turkum:Ozarbayjon musiqasi
Turkum:Ozarbayjon tilidagi qoʻshiqlar
Turkum:Turk tilidagi qoʻshiqlar
Mi camino es amarte

Mi camino es amarte — TelevisaUnivision uchun Nicandro Dias Gonsales tomonidan ishlab chiqarilgan Meksika telenovelasi. Bosh rollarda Susana Gonsales, Gabriel Soto, Mark Tacher va Ximena Errera. U Las Estrellas telekanalida 2022-yil 7-noyabrdan 2023-yil 12-martgacha efirga uzatildi.

 Rollarda 
 Susana Gonsales — Daniela Gallardo
 Gabriel Soto — Gilermo Santos Peres
 Mark Tacher — Fausto Beltran
 Ximena Errera — Karen Zambrano
 Sara Korrales — Ursula Ernandes
 Monika Sanches — Amparo Santos Peres
 Serxio Reynoso — Umberto Santos
 Leonardo Daniel — Eugenio Zambrano
 Fabian Robles — Aaron Pelaes
 Alfredo Gatika — Sezar Ramires
 Kamil Mina — Isabella Beltran Gallardo
 Andre Sebastyan Gonsales — Xose Mariya "Chema" Ernandes Santos
 Ara Saldivar — Iso "Chuchita" Galvan
 Xulian Figueroa — Leonardo Santos Peres
 Mariya Prado — Nelida
 Araceli Adame — Berenis Garsiya
 Karla Esquivel — Gabriela "Gaby" Ernandes
 Rodrigo Brand — Xuan Pablo "Xuanpa" Gallardo
 Diana Xaro — Guadalupe "Lupita" Ernandes
 Karlos Said — Sebastyan Zambrano
 Alberto Estrella — Makario Ernandes.

 

 
 

Turkum:Meksika teleseriallari
Turkum:Ispan tilidagi televizion shoular
Turkum:2020-yillar teleseriallari
Tahrirchi

Tahrirchi – oʻzbek tilidagi matnlar uchun aqlli klaviatura ilovasi. Bu dastur oʻzbek tilida tez va toʻgʻri yozishni osonlashtirish uchun yaratilgan boʻlib, xatolarni avtomatik toʻgʻrilash va soʻzlarni tugallab berish imkoniyatini taqdim etadi. Ilova Inha universiteti talabalari tomonidan ishlab chiqilgan va Android operatsion tizimi uchun moʻljallangan. Mazkur dastur AKT vazirligi va Birlashgan Arab Amirliklari tomonidan tashkil etilgan „mGovAward“ tanlovida ishtirok etib, birinchi oʻrinni egallagan va 50 ming dollar miqdoridagi mukofot bilan taqdirlangan. „Tahrirchi“ ilovasi Kotlin dasturlash tilida yozilgan.

 

 
Turkum:Loyihalar
Viktor Maltsev

Viktor Alekseyevich Maltsev (1959-yil 10-dekabr, Olenegorsk) musiqachi, qoʻshiqchi, kompozitor, aranjirovkachi, ssenarist, shoir. Rossiya yozuvchilar uyushmasi aʼzosiMalsev Viktor Alekseevich // Megaensiklopediya Kirilla i Mefodiya.

 Biografiyasi 
Viktor Maltsev 1959-yil 10-dekabrda Olenegorskda dunyoga kelgan. Uning bobosi Leningrad qamalida halok boʻlgan, ota-onasi esa Leningraddan Murmansk viloyatidagi Olenegorsk shahriga koʻchirilgan. Viktorning ona tomondan ajdodlari Arxangelskdan, ota tomondan esa Vologdadan boʻlgan. Toʻrtinchi sinfda oʻqiyotgandayoq ilk sheʼrlarini yoza boshlagan. Viktor Murmansk shahridagi mis puflama cholgʻular boʻyicha musiqa bilim yurtini hamda Leningrad shahridagi Madaniyat institutining saksofon yoʻnalishini tamomlagan.

1982-yildan boshlab Leningrad shahridagi „Olgino“ restoranida „Kometa“ rok guruhi tarkibida saksofonchi sifatida faoliyat yuritgan.

1984-yil kuzida bir necha oyga afsonaviy „Miflar“ guruhiga qoʻshildi, soʻngra ularning davomchisi boʻlgan „Nevskiy prospekt“ guruhida ijro etdi.

1985-yilda Viktor Boris Grebenshikov, Sergey Kuryoxin va boshqa mashhur sovet musiqachilari bilan birgalikda hayotidagi ilk kompakt-diskni yozishda ishtirok etdi. Ushbu disk oʻsha yili Buyuk Britaniyada chiqarilgan boʻlib, Viktor unda allaqachon bir nechta cholgʻu asboblarida (tuba, nay va saksofon) ijro etgan edi.

Hozirgi kunda Viktor Maltsev asosan oʻzi oʻylab topgan „Malsa Piterskogo“ nomli personaj nomidan yumoristik toʻrtliklardan iborat toʻplamlarni (u bularni „peterburjiklar“ deb ataydi) hamda Sankt-Peterburg teatrlari uchun cholgʻu musiqalarini faol ravishda yozmoqda. „Papa v pautine“ spektaklida (rejissyor Valeriy Nikitenko) Viktorning musiqasi ham yangraydi. Yaqinda Maltsev „Golos iz kolodsa“ poemasini yozgan boʻlib, unga afsonaviy bastakor Oleg Karavaychuk musiqa bastalagan.

Qoʻshiqchi 1982-yildan beri Sankt-Peterburgda istiqomat qilib, faoliyat yuritib kelmoqda. 2004-yilda uning qizi Taisiya dunyoga keldi.

 Qiziqarli faktlar 

 Viktor Maltsevning „Mening yolgʻizligim Peterburgi“ qoʻshigʻi M. Boyarskiy ijrosida Sankt-Peterburg haqidagi eng sara oʻttizta qoʻshiq qatoriga kirdi.
 Viktor Maltsev sanʼatkorlar olamida „Piterlik Malec“ taxallusi bilan tanilganSankt-peterburgskiy Teatr estradi im. A. Raykina.
 Turli yillarda Viktor Maltsevning qoʻshiqlariga koʻplab videokliplar suratga olinganKlipi na pesni Viktora Malseva.
 

Turkum:1959-yilda tugʻilganlar
Turkum:10-dekabrda tugʻilganlar
Turkum:Alifbo boʻyicha shoirlar
Turkum:Ssenariychilar
Ensoniq TS-10

Ensoniq TS-10 — 1993-yilda Ensoniq kompaniyasi tomonidan ishlab chiqarilgan sintezator boʻlib, u 61 ta klavishdan iborat boʻlgan. Uning boshqa bir varianti Ensoniq TS-12 esa 76 ta klavishga ega boʻlgan.

 

 „Ensoniq TS-12“ning bosh sahifasi

Turkum:Sintezatorlar
Turkum:Elektron musiqa asboblari
Turkum:Musiqa asboblari